CELEX: 52000PC0404
Language: da
Date: 2000-06-28
Title: Forslag til Rådets forordning om åbning og forvaltning af autonome fællesskabstoldkontingenter for visse fiskerivarer

Avis juridique important

|

52000PC0404

Forslag til Rådets forordning om åbning og forvaltning af autonome fællesskabstoldkontingenter for visse fiskerivarer  /* KOM/2000/0404 endelig udg. */  

Forslag til RÅDETS FORORDNING om åbning og forvaltning af autonome fællesskabstoldkontingenter for visse fiskerivarer(forelagt af Kommissionen)BEGRUNDELSE1. Inden for rammerne af den samlede årlige gennemgang, der er besluttet på rådsniveau vedrørende bevilling af autonome præferenceordninger for fiskerivarer, har Kommissionens tjenestegrene foretaget en undersøgelse af markederne og forsyningsbehovene i forarbejdningsindustrien for 2000.2. Under hensyntagen til kravene i Fællesskabets interne og eksterne politikker foreslår Kommissionen en række toldmæssige foranstaltninger, herunder toldkontingenter, som kan sikre afsætningen af fællesskabsproduktionen i overensstemmelse med den fælles markedsordnings forpligtelser og bestemmelser og samtidig sikre forarbejdningsindustriernes forsyninger på betingelser, der tager hensyn til den internationale markedssituation og dennes forventede udvikling.3. De toldkontingenter, der skal åbnes for de omhandlede varer, forbeholdes varer, der opfylder de fastlagte betingelser med hensyn til referencepriser, der er fastsat eller skal fastsættes, og som er bestemt til forarbejdning.4. Endvidere fastsættes det i dette forslag, at åbningen af disse toldmæssige foranstaltninger skal finde sted fra den 1. august 2000 for perioder indtil den 31. december 2000 med henblik på at sikre mulighed for programmering af industriens forsyninger uden at skade balancen i fællesskabsproducenternes indkomst.Det er formålet med nærværende forslag til forordning.Forslag til RÅDETS FORORDNING om åbning og forvaltning af autonome fællesskabstoldkontingenter for visse fiskerivarerRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 26,under henvisning til forslag fra Kommissionen, ogud fra følgende betragtninger:(1) Fællesskabets forsyning med visse fiskerivarer er i øjeblikket afhængig af indførsler fra tredjelande; det er i Fællesskabets interesse helt eller delvis at suspendere toldsatserne for de pågældende varer inden for fællesskabstoldkontingenter af passende størrelser; for ikke at skade mulighederne for at udvikle produktionen af disse varer i Fællesskabet, samtidig med at forarbejdningsindustrien sikres tilstrækkelige forsyninger, bør der åbnes toldkontingenter med varierende satser afhængigt af de forskellige varers følsomhed på fællesskabsmarkedet.(2) Der bør navnlig skabes sikkerhed for, at alle Fællesskabets importører har lige og vedvarende adgang til nævnte kontingenter og for, at de for disse kontingenter fastsatte satser ved enhver indførsel af de pågældende varer kan anvendes uafbrudt i samtlige medlemsstater, indtil kontingenterne er opbrugt.(3) Det påhviler Fællesskabet at åbne autonome toldkontingenter; for at sikre en effektiv fællesskabsforvaltning af disse kontingenter er der intet til hinder for at tillade medlemsstaterne at trække de mængder på kontingentmængderne, der svarer til deres faktiske indførsler; denne form for forvaltning kræver dog et snævert samarbejde mellem medlemsstaterne og Kommissionen, som især skal kunne følge udnyttelsesgraden af de samlede kontingenter og holde medlemsstaterne underrettet herom.(4) Kommissionens forordning (EØF) nr. 2454/93 af 2. juli 1993 om gennemførelsesbestemmelserne til Rådets forordning (EØF) nr. 2913/92 om indførelse af en EF-toldkodeks [1], har kodificeret forvaltningsreglerne for toldkontingenter bestemt til anvendelse i kronologisk rækkefølge efter datoerne på toldangivelserne.[1]  EFT L 253 af 11.10.1993, s. 1. Forordningen er senest ændret ved forordning (EF) nr. 1662/99 (EFT L 197 af 29.7.1999, s. 25).(5) Efter en undersøgelse af forsyningssituationen på EU-markedet vedrørende tropiske rejer viser det sig, bl.a. som følge af sygdommen med den hvide plet, som har ramt denne rejeart, at forsyningsbehovene i forarbejdningsindustrien ikke længere er tilstrækkelig dækket. Der bør derfor åbnes et autonomt toldkontingent for en begrænset periode og en begrænset mængde.(6) Som følge af denne forordnings økonomiske betydning bør sagens hastende karakter som omhandlet i punkt I, nr. 3, i tillægsprotokollen til Amsterdam-traktaten, om de nationale parlamenters rolle i Den Europæiske Union, gøres gældende -UDSTEDT FØLGENDE FORORDNING:Artikel 11. De toldsatser ved indførsel af de varer, som er opført i bilaget, suspenderes til det niveau i de perioder og inden for de fællesskabstoldkontingenter, som er fastsat for de enkelte varer.2. Indførsler af de pågældende varer er kun omfattet af de i stk. 1 nævnte kontingenter, hvis den pris franko grænse, som medlemsstaterne har fastsat i henhold til artikel 22 i Rådets forordning (EØF) nr. 3759/92 af 17. December 1992 om den fælles markedsordning for fiskerivarer og akvakulturprodukter [2], mindst er lig med den referencepris, som Fællesskabet har fastsat eller skal fastsætte for de pågældende varer eller varekategorier.[2]  EFT L 388 af 31.12.1992, s. 1. Forordningen er senest ændret ved forordning (EF) nr. 3318/94 (EFT L 350 af 31.12.1994, s. 15).Artikel 2De i artikel 1 omhandlede toldkontingenter forvaltes af Kommissionen i overensstemmelse med artikel 308a til 308c i forordning (EØF) nr. 2454/93.Artikel 3Medlemsstaterne og Kommissionen arbejder nært sammen for at sikre, at denne forordning overholdes.Artikel 4Denne forordning træder i kraft på syvendedagen efter offentliggørelsen i De Europæiske Fællesskabers Tidende.Den anvendes fra den 1. august 2000.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, denPå Rådets vegneFormandBILAG&gt;TABELPOSITION&gt;(a) Kontrollen med anvendelsen til dette særlige formål sker i henhold til de fællesskabsbestemmelser, der er udstedt på dette område.(b) Adgangen til dette toldkontingent er betinget af, at produkterne skal undergå alle former for behandling, dog ikke såfremt de er bestemt til udelukkende at undergå en eller flere af følgende behandlinger:- rensning, udtagning af indvolde, afskæring af hoved og hale,- opskæring, med undtagelse af filetering eller opskæring af frosne blokke eller opdeling af frosne interlaeved-pakkede fileter,- stikprøveudtagning, sortering,- mærkning,- emballering,- køling,- frysning,- dybfrysning,- optøning, adskillelse.Adgang til dette toldkontingent tillades ikke for produkter, som skal undergå anden form for behandling (eller transaktion), der giver adgang til kontingentet, såfremt denne foretages på detailsalgs- eller restaurationsniveau. Nedsættelsen finder udelukkende anvendelse for fisk, der er bestemt til konsum.FINANSIERINGSOVERSIGT1. FORANSTALTNINGENS BETEGNELSEForslag til Rådets forordning (EF) om åbning og forvaltning af autonome fællesskabstoldkontingenter for visse fiskerivarer.2. BUDGETPOSTKap. 12, artikel 120 (1210 + 1060)3. RETSGRUNDLAGTraktatens artikel 264. BESKRIVELSE AF FORANSTALTNINGEN4.1 Foranstaltningens generelle formålAt sikre en tilfredsstillende forsyning til de fællesskabsindustrier, der bruger varerne.5. FINANSIELLE VIRKNINGER5.1 Beregningsmetode for de samlede omkostninger ved foranstaltningen (forholdet mellem gennemsnitsomkostningerne pr. enhed og de samlede omkostninger)&gt;TABELPOSITION&gt;Det forventede udsving i indtægtstabet i forhold til den foregående kontingentperiode: + 5.924.520 EUR.6. FORHOLDSREGLER MOD SVIGBestemmelserne vedrørende forvaltningen af toldkontingenterne indeholder de fornødne forholdsregler til at forebygge og beskytte mod svig og uregelmæssigheder.